जटणी
जटणी या खुर्दा रोड, भुवनेश्वर का उपनगरीय क्षेत्र है। पहले यह साधारण ग्राम था। यह खुर्दा रोड जंक्शन के समीप स्थित है। इसलिये भूतपूर्व बंगाल-नागपुर रेलवे द्वारा, खुर्दा रोड से पुरी तक, रेलवे की शाखा बनाने के उपरांत इसकी प्रसिद्धि बढ़ गई। रेलवे जंक्शन के कर्मचारियों की बस्ती यहाँ है। यहाँ थाना और एक डाकबँगला भी है। यह कोलकाता से चेन्नै जानेवाले मुख्य रेलमार्ग पर स्थित है। यह पुरी से लगभग ४५ किमी. उत्तर है।